Социалистик Венгрияла ҡатын-ҡыҙ, беренсе сиратта, Венгрия киләсәген сағылдырыусы бала әсәһе, венгр эшсеһенең ҡатыныһәм шулай уҡ эшсе ҡатын-ҡыҙ булараҡ баһаланған. Ҡатын-ҡыҙҙар Венгрияла ғәмәлдә теләһә ниндәй эшсе вазифаһында ла эшләй алған тиерлек; ВХР Конституцияһына ярашлы, ҡатын-ҡыҙҙарға, ир-егеттәр менән бер рәттән, төп граждан хоҡуҡтары һәм азатлығы гарантиялаған. Ҡатын-ҡыҙҙар ирекле рәүештә һәр өлкә буйынса, шул иҫәптән тәбиғи фәндәр өлкәһе һәм инженер, сәнәғәт һөнәрҙәре менән бәйле, урта һәм юғары белем ала алған.